Source: https://politeia.org.ro/stiri-revista-presei/revista-presei-20-februarie/60917/
Timestamp: 2019-11-12 06:20:25+00:00
Document Index: 28637299

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CCR ', 'articolul 7', 'CSM ', 'CSM ', 'CSM ']

Revista Presei –20 februarie. “Cine-i mai opreşte?! “ | PoliteiaWorld
Home » Stiri / Revista Presei	» Revista Presei –20 februarie. “Cine-i mai opreşte?! “
Buna dimineata intr-o zi de miercuri, 20 februarie! Miercuri local în Carpații Orientali se vor semnala unele ninsori slabe, în timp ce în restul țării cerul se va menține variabil, cu excepția ceții care local va mai persistă mai ales în prima parte a zilei pe vai și în depresiuni. Vântul va suflă moderat în cea mai mare parte a Olteniei și în general slab până la moderat în restul teritoriului. Maximele termice vor urcă la prânz până spre 5-10 grade în Transilvania și Maramureș, 8-13 grade în Banat și Crișana și 10-15 grade în Oltenia, Muntenia, Dobrogea și Moldova, cu valori ușor mai ridicate (de până la 16-17 grade) așteptate a se înregistra în zonele deluroase din Oltenia și din Muntenia. În Bucureşti, vremea va fi în continuare deosebit de caldă. Cerul va fi temporar noros, iar vântul va sufla slab şi moderat cu 13 km/h dinspre V. Temperatura maximă se va situa în jurul valorii de 13 grade, iar cea minimă va fi de 1…3 grade. Dimineaţa vor fi condiţii de ceaţă.
LIVE Tudorel Toader face declaratii. Guvernul a adoptat doua OUG pe justitie Proiectul de OUG a fost avizat azi favorabil de plenul CSM . Astfel, in ceea ce priveste persoanele care pot candida pentru functia de procuror european, plenul CSM si-a insusit observatia conform careia functia ar putea fi ocupata si de catre un judecator, “context in care trebuie prevazute conditiile de vechime si grad si cu referire la judecatori”. Proiectul a fost avizat cu 17 voturi pentru si unul impotriva….- Nu cred ca am la dispozitie pentru a explica ce cuprind cele doua acte normative. Asa ca voi fi sintetic.- Am adoptat doua OUG. Le voi prezenta de sinteza.- Prima se refera la unele masuri pentru desemnarea procurorului la Parchetul European.- OUG pe care am adoptat-o azi nu se refera la procurorul sef european. In privinta sa exista alta procedura, alt regulament.- Romania trebuie sa desemneze trei candidati pentru functia de procuror european. Trebuie sa trimitem propunerile la Bruxelles pana pe 31 martie. Va fi ales un procuror, la MJ se va efectua procedura de selectie si nu la CSM sau in alta parte..-Poate candida un procuror dar si un judecator. Deci procurorul european poate fi un actual procuror sau judecator. Va fi inclus in lista de trei si unul va fi selectat. Cel care va castiga se va suspenda, iar dupa incetarea mandatului se va intoarce in functia detinuta in prezent.- Vom selecta si un procuror european delegat care isi va desfasura activitatea in Romania. El nu se va suspenda, isi va desfasura activitatea aici, acasa, va ramane in continuare procuror, dar va solutiona cu prioritate cauze ale Parchetului European.- OUG va fi publicata in MO, intra in vigoare chiar in ziua in care se publica. In 5 zile de la intrarea in vigoare desemnam procedura de selectie a candidatilor.- Cea de a doua OUG are un titlu mai lung: OUG privind unele masuri temporare referitoare la concursul de admitere la INM, formarea judecatorilor si procurorilor, examenul de absolvire a INM, dar si pentru modificarea legii 303 privind Statul magistratilor, a legii 304 privind organizarea judiciara si a legii 317 privind CSM – deci cuprinde toate cele trei legi ale Justitiei. Propunerea a venit de la CSM.- Care este urgenta acesteo OUG – concursul de admitere de la Institutul National al Magistraturii- OUG are reglemantari si cu privire la promovarea pe loc a magistratilor.- Colegiile de conducere din sistemul judiciar nu vor putea adopta regulamente prin care sa adauge la lege pe motiv ca legea nu e clara. Integral: http://www.ziare.com
Cine-i mai opreşte?! Au dat ORDONANŢA pro-clanurile penale, care dă procurorii pe mâna unor Adina Florea sau Lia Savonea Guvernul a decis azi să schimbe din nou legile justiţiei, care abia ce fuseseră schimbate. A ales din nou calea ordonanţei de urgenţă. Cea aprobată de Guvernul Dăncilă azi prevede, printre altele, modificări grave, care lasă numirea procurorilor şefi la mâna acelei părţi de la vârful justiţiei aliată a grupărilor penale din PSD şi ALDE.Practic, o procuroare ca Adina Florea, auto-declarat neindependentă, nu va mai putea fi oprită să ocupe şefia DNA nici măcar de un simplu aviz al CSM. Avizul numirii unora ca ea va fi dat acum, potrivit ordonanţei, de secţia de judecători a CSM (condusă acum de Lia Savonea), cea care a fost mereu aliata clanurilor penale PSD-ALDE. Înainte de ordonanţă, avizul era dat de secţia de procurori a CSM, cea care a „rejectat” de fiecare dată influenţa reţelelor infracţionale în CSM.Mai gravă însă este ordonanţa care dă putere politică asupra procurorilor-şefi. „Aceste funcţii, funcţiile de rang înalt, nu pot fi delegate. Ele se ocupă doar prin concurs. Pot candida procurorii, dar şi judecătorii care au fost procurori. Se schimbă competenţa de emitere a avizului de la Secţia de procurori la cea de judecători a CSM”, a declarat Tudorel Toader în urmă cu câteva minute….Schimbarea esenţială constă în faptul că avizul CSM pentru numirea șefului DNA, de exemplu, va fi dat de plenul CSM, nu de către Secția pentru procurori a CSM, ca până acum. Explicația este simplă: plenul CSM este pro-PSD, dominat de șefa CSM, Lia Savonea, în vreme ce Secția pentru procurori, nu. Prin urmare, Tudorel vrea să elimine Secția pentru procurori, deși filozofia noilor legi ale Justiției promovate de PSD-ALDE era tocmai să separe cariera judecătorilor de cea a procurorilor.De notat că în ce privește numirile la conducerea instanțelor, ministrul Justiției a lăsat atribuția la Secția pentru judecători a CSM întrucât aceasta, ca și plenul, este dominată și controlată de Lia Savonea. În plus, Tudorel Toader vrea ca la șefia marilor parchete să poată fi propuși și judecători care au fost procurori, cum este Alina Ghica (alăturat), vicepreședintele Curții de apel București, cea care a anulat completele de 5 judecători de la Înalta Curte și o parte din prejudiciul din dosarul Tel Drum. Integral: https://ziaristii.com
„Secția lui Tudorel” e mafie curată: a încercat să preia „dosarul Tel Drum” ca să-l scape pe Dragnea de DNA! Au fost trei tentative în ultima lună Scopul tenebros al înființării de către PSD-ALDE a Secţiei pentru investigarea infracţiunilor din justiţie (SIIJ) iese la iveală tot mai clar. În lumina acestor dezvăluiri, inclusiv anchetarea Laurei Codruța Kovesi capătă tot mai multe semne de întrebare.DNA spune că SIIJ, denumită și „Secția Specială” sau „Secția lui Tudorel”, a încercat de trei ori să preia „dosarul Tel Drum”, în care liderul PSD, Liviu Dragnea, este urmărit penal. În primele două cereri nu a fost invocat niciun temei legal, iar în ultima solicitare a motivat că în dosar ar fi cercetaţi şi magistraţi. Aceste informații apar în răspunsul dat de Direcția Națională Anticorupție (DNA) agenției de presă Agerpres. Precizările DNA –„La datele de 21 decembrie 2018, 17 ianuarie, 31 ianuarie, Secţia pentru investigarea infracţiunilor din justiţie a formulat, consecutiv, trei cereri prin care solicita transmiterea dosarului anterior menţionat”. -„În primele două cereri nu s-a invocat niciun temei legal de preluare a acestui dosar, motiv pentru care au fost cerute clarificări din partea DNA”. -„În ultima solicitare a Secţiei, datată 31 ianuarie 2019, s-a invocat împrejurarea că DNA nu ar mai avea competenţă de soluţionare a acestui dosar, deoarece unele dintre persoanele împotriva cărora se efectuează urmărirea penală au calitatea de magistraţi”. -„În 14 februarie DNA a răspuns Secţiei pentru investigarea infracţiunilor din justiţie şi a arătat că nu există niciun criteriu care să atragă competenţa Secţiei, niciuna dintre persoanele faţă de care se efectuează urmărirea penală neavând calitatea de magistrat”. DNA a anunțat pe 13 noiembrie 2017 că Liviu Dragnea este urmărit penal de procurorii anticorupţie pentru constituire de grup infracţional, abuz în serviciu şi infracţiuni referitoare la fraudare de fonduri, fapte care ar fi fost săvârşite în „dosarul Tel Drum”, în calitate de preşedinte al Consiliului Judeţean Teleorman. Integral: https://ziaristii.com
Cristi Danilet: Eu zic că Avocatul Poporului a dat dovadă de elocință, că este un exemplu de moderație în discuția instituțională cu un jurnalist și că e impresionantă politețea sa în discuția purtată cu o femeie: AUDIO Ciorbea urlă la Newsweek, în apărarea infractorilor: „Sunteți șmecheră sau ce dracu’ sunteți!” Newsweek România l-a contactat, luni, pe Victor Ciorbea, pentru a discuta cu el despre posibilitatea ca Avocatul Poporului să sesizeze CCR în privința alcătuirii completurilor de trei judecători, dar nu numai ale acestora. Anunțul a fost făcut de Ciorbea, sâmbătă seară, la Antena 3. Acesta a declarat că a primit diverse sesizări și că a avut întâlniri cu persoane care îi cer să sesizeze CCR, invocându-se decizia anterioară a Curții Constituționale, cea prin care completurile de cinci judecători de la Înalta Curte au fost declarate neconstituționale. Dialogul cu Avocatul Poporului s-a degradat în momentul în care Victor Ciorbea a fost întrebat cum privește faptul că doar persoanele cu probleme penale sau apropiate celor cu probleme penale văd anumite probleme ale justiției. Totodată, Avocatul Poporului a fost întrebat și ce face pentru pacienții care mor în spitale, ca să evite astfel de cazuri, în condițiile în care Ciorbea a susținut, pe parcursul discuției cu jurnalistul Newsweek România, că „oamenii mor de vii în pușcării”. Integral: https://newsweek.ro
ANALIZĂ ​Am ajuns cobai fără acceptul nostru. Ați auzit de wageledgrowth? Da sau nu, ne costă pe toți! Wageledgrowth este un fenomen care a împânzit internetul, ziarele online și rețelele de socializare. Promovată de către Cristian Socol, profesor și strateg economic al Guvernului, strategia se referă la creșterea economică bazată pe majorarea salariilor. Adică, odată cu salariul minim să fie mărite și câștigurile bugetarilor, pe cale de consecință să crească cererea, care apoi să crească economia. Asta s-a și întâmplat, dar a venit nota de plată la finalul anului 2018 (OUG 114). Deficitul comercial a urcat la cer, adică am consumat bunuri din import îmbogățind alte țări, au crescut cheltuielile bugetare cu salariile, astfel că statul s-a trezit cu un spațiu de manevră limitat în ceea ce privește investițiile, de exemplu etc. Pe scurt, din cauza asta a apărut și Ordonanța 114. De undeva trebuiau scoși banii, nu? Deși am anunțat că este o strategie perdantă, am fost acuzați că nu am citit decât studiile contra, nu și cele pro. Acum le-am citit. Nu sunt pro, par mai mult contra. Am studiat aproape toată lista publicată pe Facebook de profesor, cu exceptia a 4-5 lucrări pe care nu le-am găsit. Foarte pe scurt: –În anumite zone economice creșterea salariului minim a dus la plecarea companiilor din țară, deși puteau fi gândite soluții. – Unele dintre lucrările analizate vorbesc de faptul că dacă se dorește o economie wage-led, atunci ar trebui introdus impozit progresiv. –Strategia wageledgrowth ar fi fost bună dacă ne aflam în criză. –Ordonanța lăcomiei, un efect al acestei politici economice. –Pilonul II a primit trei gloanțe, unul în braț, al doilea în picior și al treilea în inimă. –Pe zona construcțiilor s-a creat haos. –Taxa pe Robor, o idee stupidă. În niciuna dintre publicațiile analizate nu se vorbește despre creșterile salariale de două cifre care trebuie făcute în sectorul bugetar. În multe dintre ele, nici despre salariul minim. Salariul este mai mereu legat de mediul de faceri în mod direct. Acolo unde este vorba de mărirea salariului minim este vorba de criză. Adică în recesiune trebuie să stimulezi consumul pentru recuperare. Mai este un exemplu, tot în acele lucrări, că wage-led ar trebui să însemne impozit progresiv. Să nu se înțeleagă greșit, nu sunt împotriva creșterii salariului minim. Trebuie făcută, dar în anumite zone ar trebui realizată împreună cu un ajutor pentru sector. De exemplu, poate mai puține taxe pe muncă pentru persoanele ce lucrează în zona confecțiilor. Trebuie să menții competitiv acel domeniu….Mirosul care maschează intenția. Execuții ca-n Vestul Sălbatic la adresa economiei prin OUG 114. “Rahatul este bun, îl poți folosi ca îngrășământ sau poți face praf de pușcă, dar dacă stai prea mult în rahat, mirosul îți vine de hac. La fel și cu puterea”. În cazul de față, la fel și cu politicile. Aceasta este o replică dintr-o dramă istorică sud-coreeană, dar poate fi transpusă la situația în care a ajuns în legislație Ordonanța lăcomiei. Una dintre interpretări ar putea fi aceasta: pornești de la o dorință de a face bine, dar pe parcurs interesele unora, chiar și ale tale, te fac să iei decizii greșite, chiar opuse intenției inițiale. Bineînțeles, interesul tău este întotdeauna „mascat” de mirosul de… populism: românii plătesc taxe mai mari din cauza băncilor, ieftinim energia, ajutăm sectorul construcțiilor etc. Dacă vrei să faci bine populației, faci investiții și încurajezi mediul de afaceri, construind un climat sănătos, nu unul cancerigen. Cum pare că s-a luat decizia creării unei OUG pentru enșpe domenii de activitate, de la modificarea Codului fiscal, la taxe în energie, care nu țin de Cod, cum e cea din energie. Probabil oficialii ministerelor au fost convocați de către consilierul premierului Darius Vâlcov la Guvern. Acolo au fost întrebați: Se poate face o taxă așa pe sectorul tău? Oficialii au răspuns fără să gândească: Da! Integral: https://economie.hotnews.ro
Franklin Templeton: Investitorii ne-au sunat si ne-au intrebat ce se intampla in Romania, ca era o tara stabila Ordonanta de Urgenta 114/2018 a determinat investitorii sa amane proiectele din Romania pana la clarificarea situatiei, iar unii dintre ei s-au aratat foarte contrariati de aceasta masura a Guvernului, intrucat pana acum considerau Romania o tara stabila, sustine Calin Metes, vicepresedinte al Franklin Templeton, managerul de fond al Fondului Proprietatea (FP). El a inceput prin a raspunde la intrebarea daca Fondul Proprietatea are de gand sa vanda participatia de 20% la Hidroelectrica, in contextul in care, anterior, tot marti, Doru Visan, secretar de stat in Ministerul Energiei, a afirmat ca statul roman intentioneaza sa cumpere actiunile FP la companiile energetice de stat.”Nu am primit nicio oferta in acest sens, pe surse oficiale”, a aratat Metes, intr-o conferinta pe teme energetice.Vicepresedintele fondului de investitii a precizat ca FP avea in plan vanzarea pachetului de la Hidroelectrica, insa, avand in vedere prevederile OUG 114/2018, compania este greu de evaluat. ….”Avem investitori la Fondul Proprietatea care ne-au sunat si ne-au intrebat ce se intampla, credeam ca Romania era o tara stabila, cu randamente bune, companiile cresteau, de unde vine o astfel de decizie pe nepusa masa, fara consultare? A fost o lovitura extrem de puternica. Increderea se castiga greu, in timp, si se pierde foarte usor, iar impactul asupra dezvoltarii tarii apare in timp“, a adaugat Metes. Vicepresedintele Franklin Templeton a sustinut ca investitorii au pus pe hold investitiile, dar le vor muta in alta tara, daca intre timp vor aparea oportunitati in alte parti. “Cerem efectiv eliminarea sau renuntarea cu totul la aceasta ordonanta, care a introdus atata nesiguranta, iar impactul pe termen lung este greu de cuantificat”, a mai spus Metes, in cadrul ZF Power Summit. Integral: http://www.ziare.com
Guvernul Dancila escaladeaza conflictul cu Uniunea Europeana. Ce vrea de la UE si de ce a creat “cazul Kovesi” PSD/ALDE are nevoie de radicalizarea relatiilor cu UE, iar “cazul Kovesi” e parte a acestui plan. De aceea, Guvernul tinut in frau de Liviu Dragnea, liderul celui mai mare partid din Romania transformat intr-un partid personal, raspunde provocator tuturor criticilor care vin dinspre institutiile europene. De ce Guvernul de la Bucuresti a decis (in numele Romaniei) sa sfideze institutiile Uniunii Europene? Registrul in care se poarta dezbaterea este cel mai adesea cel al iliberalismului de orgine est si central-european, cu Ungaria cap de lista. Tehnic vorbind, cazul Romaniei vine dupa ce Uniunea si-a pus problema activarii Articolului 7 pentru Varsovia si Budapesta. Pentru Bucuresti, insa, nu a fost demarata aceasta procedura si nu pentru ca lucrurile ar sta mai bine in ceea ce priveste statul de drept, ci pentru ca sunt din cu totul alt discurs. Guvernul PSD/ALDE functioneaza ca un stat in stat, iar oficialii europeni nu au instrumente politice sa pedepeseasca abuzurile de putere ale acestuia, fara a afecta societatea. Or, tocmai asta pare a fi miza puterii politice de la Bucuresti: demararea procedurii de activare a Articolului 7 in cazul Romaniei. ….Cum Uniunea Europeana, prin institutiile si liderii ei, a transmis cat se poate de transant ca face diferenta intre Guvernul confiscat de Liviu Dragnea si Romania, PSD forteaza arena, pentru a obtine un razboi pe care sa-l poarte in propriii termeni: antagonizand societatea, jucand tabere, infuzand ostilitati ireconciliabile. Asa a devenit Laura Codruta Kovesi noul teren experimental, pe modelul referendumului (aparent) pentru redefinirea familiei. Sigur, PSD/ALDE are toate motivele sa o urasca pe Laura Codruta Kovesi, dar resentimentul pur nu l-ar face pe Dragnea sa riste. Toata aceasta ofensiva din ultimele zile, cu Kovesi pusa sub acuzare cu niste argumente ilare si intr-o campanie photoshopata, nu e doar de dragul de a o pedepsi pe fosta sefa a DNA si nici nu are legatura cu erorile – pentru ca au fost – din mandatul ei la sefia institutiei anticoruptie. Miza e mai serioasa chiar decat functia pe care Kovesi – candidat roman, dar nu din partea Romaniei – ar putea sa o obtina la nivel european. Urmeaza cateva seturi de alegeri, la Bucuresti, dar sa nu ignoram atat de usor alegerile de duminica, de la Chisinau, alegeri care au potentialul de a defini o noua realitate geopolitica. Fragmentarea sociala in jurul asa-zisului caz Kovesi, numai bun pentru a mentine dezbaterea in registrul simpatiilor/antipatiilor, urilor/cautionarilor, si eurofobia pe care o joaca PSD/ALDE fac parte dintr-o strategie de care Kremlinul e singurul care poate profita, pentru ca, altminteri, nici Dragnea nu este nemuritor, dar nici societatea romaneasca nu are resurse infinite de a rezista. Integral: http://www.ziare.com
Ministerul Energiei reia o idee dezastruoasă pentru sectorul energetic: fuziunea centralelor pe cărbune cu cele pe hidro Ministerul Energiei se gândește din nou la reorganizarea producţiei de energie prin înfiinţarea unei noi companii în care să fie incluse atât centralele pe cărbune, cât şi cele hidro, a anunțat, marţi, Doru Vişan, secretar de stat în minister, potrivit Agerpres. Este o idee mai veche, promovată în urmă cu mai mulți ani de alte Guverne, însă contestată puternic. Ar însemna ca o companie profitabilă cum este Hidroelectrica să preia pierderile de sute de milioane de lei ale centralelor pe cărbune. Practic, ar însemna distrugerea unei companii valoroase ca Hidroelectrica. HotNews.ro a arătat în mai multe rânduri că din combinația unei societăți profitabile cu una sau două cu pierderi uriașe nu poate ieși decât o entitate nerentabilă. Pentru 2018, Complexul Energetic Oltenia estimează o pierdere de circa miliard de lei. Complexul Energetic Hunedoara este într-o situație și mai grea, având și datorii extrem de dificil de gestionat, din care peste 800 de milioane de lei doar la bugetul de stat. Ministerul Energiei gândește altfel. “Structura actuală a producţiei de energie, monocombustibil, este cea mai păguboasă. Dacă nu atacăm frontal, vom avea la nesfârşit aceleaşi probleme. (…) Statul este acţionar şi la Hidroelectrica, şi la cărbune. Cea mai bună combinaţie este cărbunele cu Hidroelectrica, într-o companie nouă”, a spus Vişan, citat de Agerpres. El spune că Ministerul Energiei mai are o idee: aceea ca statul să răscumpere acțiunile deținute de Fondul Proprietatea la producătorii de energie. Greu de crezut că statul român are capacitatea de a răscumpăra acțiuni la companii mari din energie. Doar la Hidroelectrica, participația Fondului Proprietatea valorează peste 3,8 miliarde de lei. Vișan susține că va fi pus un proiect în dezbatere publică. Ideea fuziunii companiilor profitabile cu cele pe pierdere a fost lansată de fostul ministru al economiei Adriean Videanu. Voia să înființeze doi coloși energetici și chiar a făcut o strategie în acest sens. Însă au existat critici foarte puternice din partea Comisiei Europene, Băncii Mondiale, Consiliul Concurenței, Fondului Proprietatea, sindicatelor de la Hidroelectrica etc. Apoi, au fost contestații în instanță, proiectul fiind respins în sălile de judecată în 2011. Integral: https://economie.hotnews.ro
Universitatea Tehnică de Construcţii a anulat 30 de diplome false / Andronescu: Fac din nou apel la toţi decanii din România să verifice trecerea notelor Conducerea Universităţii Tehnice de Construcţii Bucureşti (UTCB) a dispus anularea a 30 de diplome emise în perioada 2003-2016 la Facultatea de Geodezie, întrucât titularii acestora nu aveau calitatea de absolvent al unui program de studii de licenţă. Universitatea Tehnică de Construcţii a venit cu precizări cu privire la situaţia studenților care şi-au obţinut diploma de licenţă fără să fi urmat cei patru ani de studii, fără să dea examene în sesiuni şi fără să susţină examenul de licenţă. Într-un comunicat de presă, rectorul UTCB arată că a dispus efectuarea unui audit intern în iulie 2018 pentru verificarea modului în care se alocau și se plăteau bursele sociale și de ajutor social ocazional către studenții Facultăţii de Geodezie. Auditul a fost dispus după ce Serviciul Social al Universității a identificat o neconcordanțe între situația dosarului unui student și declarația acestuia cu privire la neîncasarea bursei sociale. “După primele constatări ale auditului intern, rectorul UTCB a sesizat în termen legal organele competente – și anume Secția 7 Poliție – să investigheze însușirea nelegală a unor burse sociale de către secretarul-șef al Facultății de Geodezie, Mirela Bunea. Sumele însușite au fost integral recuperate de la fosta secretar șef, care și-a recunoscut faptele și a demisionat la solicitarea conducerii Universității. De asemenea, prin decizie a rectorului, în urma unei cercetări disciplinare, au încetat relațiile contractuale dintre UTCB și soțul secretarei-șef Mirela Bunea, parte reclamată în plângerea penală depusă de conducerea UTCB”, se arată în comunicat. Rectorul a dispus un al doilea audit intern, în noiembrie 2018, pentru verificarea diplomelor de licență emise pe perioada mandatului de secretar-șef al doamnei Bunea la Facultatea de Geodezie, 2001-2018, după ce s-au constatat neconcordanțe între documentele de studii întocmite de aceasta și asumate de decan. Perioada pentru care au fost identificate aceste nereguli este cuprinsă între sesiunea din iulie 2003 și cea din februarie 2016 ….Rectorul precizează că universitatea a publicat eciziile de anulare au fost publicate în Monitorul Oficial al României, indicând seriile și numerele actelor de studii anulate. Universitatea a depus o a doua plângere penală pentru a identifica persoanele vinovate şi a dispus audit pentru toate facultăţile. Integral: https://www.hotnews.ro
Puteri sporite pentru inspectorii Antifraudă care fac controlul: în viitor ar putea dispune și măsurile asigurătorii. Antifrauda (Direcția Generală Antifraudă Fiscală – DGAF) are în vedere ca pe viitor inspectorii care constată prejudiciile să dispună și măsurile asigurătorii, astfel încât să se asigure recuperarea sumelor datorate statului, a declarat vicepreședintele ANAF Virgil Pîrvulescu, responsabil de coordonarea activității direcției Antifraudă. “În viitor, ne dorim ca inspectorii Antifraudă să aplice și măsurile asigurătorii, de așa manieră încât să putem să ne asigurăm creanțele estimate”, a spus Pîrvulescu. În prezent, Antifrauda poate identifica în urma controalelor prejudicii, poate aplica amenzi și dispune confiscarea de bunuri și numerar. În ce privește măsurile asigurătorii, Antifrauda le propune, dar acestea sunt instituite de către structurile ANAF care îi administrează pe respectivii contribuabili, cum sunt administrațiile județene ale ANAF sau direcția de mari contribuabili (DGAMC). Integral: https://www.profit.ro
Suciu (BNR), replica la postarea lui Valcov: Daca s-ar folosi media tranzactiilor efective, ratele ar creste pentru luna in curs Datele referitoare la evolutia ROBOR, prezentate de consilierul economic al premierului, Darius Valcov, sunt cele pe luna ianuarie, insa din data de 25 a aceleiasi luni tendinta din piata s-a inversat, iar daca s-au folosi media tranzactiilor efective ratele ar creste pentru luna februarie, a precizat marti, pentru AGERPRES, purtatorul de cuvant al Bancii Nationale a Romaniei, Dan Suciu. “Acestea sunt datele pe luna ianuarie, dar incepand cu 25 ianuarie, tendinta din piata s-a inversat. In consecinta, pe primele 19 zile din februarie, media cotatiilor ferme la ROBOR 3 luni e 3,12% si ROBOR 6 luni e 3,32% in timp ce media tranzactiilor efective este mai mare, 3,39% . Iar aceasta tendinta continua. Ceea ce ar insemna ca, daca s-ar folosi acest indicator – media tranzactiilor efective – si nu ROBOR la 3 luni, ratele ar creste pentru luna in curs. Cine umfla acum ratele?”, a aratat reprezentantul bancii centrale. Reactia lui Dan Suciu vine la cateva ore dupa ce consilierul economic al premierului, Darius Valcov, a aratat, intr-o postare pe propria pagina de Facebook, ca in luna ianuarie bancile nu s-au imprumutat deloc intre ele iar cotatiile ROBOR au fost folosite numai pentru umflarea ratelor populatiei. “In alta ordine de idei, daca nu stiati, in luna ianuarie, media cotatiilor ROBOR la 3 luni a fost 2,97 si la 6 luni a fost 3,27. Numarul tranzactiilor la 3 si la 6 luni a fost un mare ZERO. (Adica bancile, intre ele, nu s-au imprumutat deloc. Cotatiile au fost folosite doar pentru umflarea ratelor populatiei) “, scrie marti Darius Valcov. Guvernatorul Bancii Nationale a Romaniei, Mugur Isarescu, a explicat, recent, in Senat, faptul ca ROBOR este o piata interbancara esentiala pentru functionarea sau aprovizionarea cu lichiditate a economiei, pentru plata salariilor si echilibrele pe piata valutara. “ROBOR este o piata interbancara esentiala pentru asigurarea echilibrelor Romaniei, pentru functionarea sau aprovizionarea cu lichiditate a economiei romanesti, ca sa merg pana departe, pentru plata salariilor, pensiilor si asa mai departe, pe acolo se alimenteaza economia Romaniei, pentru echilibrele pe piata valutara. Cotatiile, de exemplu la 3 luni, nu sunt artificiale, nu sunt false. Sunt legate de operatiuni pe piata valutara”, a spus Isarescu. Integral: http://www.business24.ro
Tudorel Toader a creat justitia paralela. Activati articolul 7! Ordonanta lui Tudorel Toader de modificare a Legilor Justitiei este o oroare neconstitutionala care are ca unic scop legitimarea, cu acte in regula de acum, a justitiei paralele. Acea justitie pe care sa o lase in urma ca garantie a imunitatii si care sa ii rezolve in primul rand lui Liviu Dragnea, dar nu numai, problemele penale. Din start trebuie spus ca pentru adoptarea acestei OUG nu exista nicio urgenta. Absolut niciuna justificabila in mod legitim. Si, totusi, urgenta a fost atat de mare incat ministrul nu a asteptat avizul de la CSM. Si nu numai ca nu a asteptat cele 30 de zile in care CSM are termen legal sa-l dea conform art 32 al Legii 317/2004, dar nu a asteptat nici macar 24 de ore. L-a cerut luni la ora 17:00 si OUG a fost adoptata marti, in sedinta de la ora 13:00. Sunt membri CSM, cei care nu fac parte din conclavul dnei Savonea, care nici macar nu citisera proiectul de OUG. Principiul colaborarii loiale dintre institutii, atat de drag dlui ministru, ar fi cerut ca Tudorel Toader sa vadeasca o minima dorinta de a afla continutul avizului, adica o minima aparenta ca i-ar pasa de opinia CSM. Dar, cand nu astepti aceasta opinie profesionala macar 24 de ore, cred ca sfidarea e cat se poate de clara. Iar dna Lia Savonea, cea care semna pe persoana fizica un comunicat de infierare in apararea sectiei pentru magistrati, digera fara nicio apasare aceasta sfidare. Asa cum o digera si dna judector CSM Simona Marcu, al carei sot a incasat jumatate de milion de lei de la Tel Drum. Exclusiv: Cati bani a luat, de fapt, sotul sefei CSM de la Tel Drum Avocatul Poporului se ocupa acum cu dinamitarea completurilor de 3 judecatori, nu cu asaltul asupra sistemului judiciarDin motivul urgentei nejustificate, dar si pentru sfidarea CSM, ordonanta de modificare a Legilor Justitiei este in mod vadit neconstitutionala, doar ca nu are cine sa o atace. .Pe fondul prevederilor, oroarea este si mai mare si reprezinta o autentica flegma in obrazul Justitiei, al Comisiei Europene, al Comisiei de la Venetia si, in general, in obrazul lumii civilizate. Sa luam cele mai controversate prevederi. Integral: http://www.ziare.com
25 de ONG-uri naționale și internaționale acuză rezolvarea justiției în cazul Țăndărei. Petiție adresată Parlamentului European, Legislativului Britanic și principalelor instituții europene 25 de organizații non-guvernamentale cer sancționarea României pentru cazul de la Țăndărei, solicitând organismelor europene să responsabilizeze țara noastră cu privire la obligațiile care îi revin în temeiul convențiilor internaționale împotriva crimei organizate și a traficului de persoane. Nicio persoană nu a fost condamnată la noi într-un caz extins de trafic de persoane, deși în țara unde au avut loc majoritatea faptelor, Marea Britanie, autorii lor au fost aduși în fața justiției și pedepsiți. Nu mai puțin de 120 de persoane! Petiția a fost adresată către Comisia Europeană, Parlamentul European, Sucomisiei pentru drepturile omului, Comsiei pentru libertăți civile, justiție și afaceri interne, Comsiei pentru Afaceri Juridice, și unor europarlamentari. În plus, sesizarea a fost înaintată și Parlamentului Britanic, respectiv baronesei Butler-Sloss și dl. Vernon Coaker, co-președinți ai Grupului Parlamentar Britanic, Comisiei pentru Justiție, precum și Consiliului Europei, OSCE, ONU, Interpol, Europol și Vatican. DIICOT a atacat decizia instanței abia după ce Libertatea a prezentat cazul Țăndărei. În aceeași operațiune la care au participat polițiști români și britanici, 120 de persoane au fost deja condamnate în Regatul Unit, în timp ce capii rețelei din România, 26 la număr, au scăpat deocamdată. Integral: https://www.libertatea.ro
9 Raspunsuri la Revista Presei –20 februarie. “Cine-i mai opreşte?! “
Paganel20/02/2019 at 10:01
Der Kotrotchener Blatist “culege” roadele “atenției și îngrijorării” cu care s-a lăsat deposedat de atribuții și a lejeritații cu care a tot dat “încă o șansă” pentru “ciuma roșie”!
radu220/02/2019 at 10:32
Buna ziua. Blatul are loc si la niveluri mai inalte https://adevarul.ro/international/europa/juncker-formatiunea-politica-fidesz-premierului-viktor-orban-trebui-retraga-partidul-popular-european-1_5c6ce7da445219c57e5dcf12/index.html
De dragul unor voturi Orbna nu e dat afara de la populari, PSD e tot la socialisti, ALDE tradiceanu-analfabetul tot la liberali , ”luam act , vom face, va avertizam, sa nu treceti nu stiu ce linie rosie portocalie, nu apasati pe butonul galben etc etc” si micii dictatori estici hacuiesc cu sarg legi institutii functii pana o sa arate totul ca in rusia
Paganel20/02/2019 at 11:06
Aveți dreptate. Să nu-l uităm însă pe socialisto-blatistul Timmermans, căruia i-am scris și eu (degeaba!) să dea “ciuma roșie” afară din S&D, blat care l-a făcut pe fostul psd-ist Ivan – cu mai mult caracter – să plece el de la socialiștii europeni!
cedric20/02/2019 at 10:49
Explicatii suplimentare la OUG urile lui Toader:
https://www.g4media.ro/ce-legatura-are-ordonanta-lui-toader-cu-dragnea.html
cedric20/02/2019 at 10:54
Cretina asta e varza la limba romana:
https://ziaristii.com/dezacorduri-jenante-ale-vioricai-dancila-vorbirea-libera-cinci-greseli-doua-minute/
Intamplator20/02/2019 at 11:09
Buna ziua….daca ar fi numai limba romana…
A A20/02/2019 at 11:46
Frunza verde maracine / Sunt mai proasta decat mine.
Intamplator20/02/2019 at 11:08
Eu-ca de obicei-am o nedumerire…..de ce naiba mai risipesc ăștia hârtie cu OUG legate de justiție și nu dau in regim de urgentă OUG cu articol unic
“ pot fi magistrați numai membrii PSD “
Nu vor mai fi interpretări,discuții ….lucrurile vor fi clare pentru toată lumea
OUG nu poate fi atacată la CC și chiar daca va fi atacată ,se va da o decizie care sa certifice ca e constituțională
Cetatean20/02/2019 at 11:54
« Ultimele 45 de zile. Luptăm sau ne trădăm țara?
Revista Presei –19 februarie. “Oameni buni, nu nesocotiți inteligența Hidrei!” »